text: # Dŏng-ciŭ Gĭ-dók-gáu-dòng
  Dŏng-ciŭ Gĭ-dók-gáu-dòng (中洲基督教堂) sê Hók-ciŭ Chŏng-săng-kṳ̆ gì siŏh ciáh Gĭ-dók-gáu gáu-dòng, kī diŏh Mìng-gĕ̤ng dâi-dŏng gì Dŏng-ciŭ-dō̤ gà̤-dēng. 
  Cŭ-uái có̤i cā sê Ngà̤ Táuk-sĭng cū-cŭng gì dê-sāng. 1948 nièng, Hók-ciŭ gĭ-dók-gáu séng-dù muōng biéng muōng sâ̤, Ngà̤ Táuk-sĭng ciŏng cêu ciā chió giŏng ké̤ṳk Hók-ciŭ gáu-huôi, gāi siàng gáu-dòng. Dŏng-ciŭ Gĭ-dók-gáu-dòng sê Hók-ciŭ Gáu-huôi gì dâ̤ 2 ciáh cê̤ṳ-huôi-sū, miêng-cék ô 600 m2, â̤ dé̤ṳng niông 1000 nè̤ng dùng-sìng lì cê̤ṳ-huôi, bī Cĭng-muòng-lô Cê̤ṳ-huôi-sū (津門路聚會所) gó lā̤ duâi. 
  1952 nièng, Ngà̤ Táuk-sĭng ké̤ṳk Gê̤ṳng-sāng-dōng niăh kī lì, chăng-gă cê̤ṳ-huôi gì séng-dù kăi-sū biéng ciēu. Ciā gáu-dòng diŏh Ùng-huá Dâi Gáik-mêng gì sèng-âu guŏng-muòng, gáu 1980 nièng ciáh tṳ̀ng-sĭng kŭi kī lì. 2002 nièng ĭng-ôi Dŏng-ciŭ-dō̤ kŭi-huák, buăng gáu dō̤ gì să̤ gièng. 2023 nièng Dŏng-ciŭ-dō̤ gīng-guăng gāi-cô̤, ciā gáu-dòng ké̤ṳk chiák-chiĕng, gié-hĕk găk Mìng-gĕ̤ng nàng gièng tṳ̀ng kī. Dāng buăng gáu Iĕng-dài-săng gì Guăng-cīng-lô (觀井路) lāu.
  
title: Dŏng-ciŭ Gĭ-dók-gáu-dòng
wikitext: {{twin|0}}
  {{Infobox religious building
  | name        = Dŏng-ciŭ Gĭ-dók-gáu-dòng
  | native_name = 中洲基督教堂
  | native_name_lang = zh-Hans
  | image      = Middle island church.JPG
  | caption    = Dŏng-ciŭ Gĭ-dók-gáu-dòng (2023 nièng chiák-chiĕng ī-sèng)
  | map_type   = 
  | map_caption = 
  | coordinates = {{coord|26|2|59.147|N|119|18|44.813|E|type:landmark_region:CN-35|format=dms|display=it}}
  | coordinates_footnotes = 
  | religious_affiliation =  [[Gĭ-dók-gáu]]
  | deity       = 
  | leadership  = 
  | festival    = <!-- or | festivals = -->
  | location    = [[Hók-gióng]] [[Hók-ciŭ]] [[Chŏng-săng-kṳ̆]]
  | country = {{flagcountry|China}}
  | consecration_year = 
  | website = <!--  {{URL|}}  -->
  | architect = 
  | architecture_type = 
  | architecture_style = 
  | founded_by = 
  | creator   = 
  | funded_by = 
  | general_contractor = 
  | established    = 1948 nièng (có̤i cā)<br>2002 nièng (buăng-chiĕng)<br>2023 nièng (chiák-chiĕng)
  | groundbreaking = 
  | year_completed = 
  | construction_cost = 
  | date_demolished = <!-- or | date_destroyed = -->
  | footnotes = 
  }}
  '''Dŏng-ciŭ Gĭ-dók-gáu-dòng''' (中洲基督教堂) sê [[Hók-ciŭ]] [[Chŏng-săng-kṳ̆]] gì siŏh ciáh [[Gĭ-dók-gáu]] [[gáu-dòng]], kī diŏh [[Mìng-gĕ̤ng]] dâi-dŏng gì [[Dŏng-ciŭ-dō̤]] gà̤-dēng. 
  
  Cŭ-uái có̤i cā sê [[Ngà̤ Táuk-sĭng]] cū-cŭng gì dê-sāng. 1948 nièng, Hók-ciŭ gĭ-dók-gáu séng-dù muōng biéng muōng sâ̤, Ngà̤ Táuk-sĭng ciŏng cêu ciā chió giŏng ké̤ṳk [[Hók-ciŭ gáu-huôi]], gāi siàng gáu-dòng. Dŏng-ciŭ Gĭ-dók-gáu-dòng sê Hók-ciŭ Gáu-huôi gì dâ̤ 2 ciáh cê̤ṳ-huôi-sū, miêng-cék ô 600 m<sup>2</sup>, â̤ dé̤ṳng niông 1000 nè̤ng dùng-sìng lì cê̤ṳ-huôi, bī [[Cĭng-muòng-lô Cê̤ṳ-huôi-sū]] (津門路聚會所) gó lā̤ duâi. 
  
  1952 nièng, Ngà̤ Táuk-sĭng ké̤ṳk [[Dṳ̆ng-guók Gê̤ṳng-sāng-dōng|Gê̤ṳng-sāng-dōng]] niăh kī lì, chăng-gă cê̤ṳ-huôi gì séng-dù kăi-sū biéng ciēu. Ciā gáu-dòng diŏh [[Ùng-huá Dâi Gáik-mêng]] gì sèng-âu guŏng-muòng, gáu 1980 nièng ciáh tṳ̀ng-sĭng kŭi kī lì. 2002 nièng ĭng-ôi Dŏng-ciŭ-dō̤ kŭi-huák, buăng gáu dō̤ gì să̤ gièng. 2023 nièng Dŏng-ciŭ-dō̤ gīng-guăng gāi-cô̤, ciā gáu-dòng ké̤ṳk chiák-chiĕng, gié-hĕk găk Mìng-gĕ̤ng nàng gièng tṳ̀ng kī. Dāng buăng gáu [[Iĕng-dài-săng]] gì Guăng-cīng-lô (觀井路) lāu.
  
  {{Authority control}}
  [[分類:Sĕk-ék]]
  [[分類:Gáu-dòng]]